Hans indflydelse fortsatte i flere sogne, og han havde også forbindelse med de norske [[Hans Nielsen Hauge|haugianere]] i [[Drammen]]. Efter at han midlertidigt havde forladt Uldum, vakte hans trosfæller en søndag (17. marts 1799) i forbindelse med et dåbsgilde i annekssognet [[Langeskov (Hundstrup Sogn)|Langskov]] under en diskussion på kirkegården en sådan tumult, at fire af de 16 anklagede blev idømt en [[mulkt]] på 100 rigsdaler (vistnok efterfølgende betalt af kammerherreinde [[Lüttichau (adelsslægt)|Lüttichau]] på [[Store Grundet]] – som var [[Herrnhutiske Brødremenighed|herrnhutisk]] sindet og så med sympati på Peder Frandsen og bevægelsen om ham).
Personbillede_savnes Historie